
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 153
                                                                    31 iulie 2025
privind desemnarea unui nou reprezentant al Consiliului Local Sighișoara în Comitetul de organizare UNESCO pentru monumentul istoric din județul Mureș înscris în Lista Patrimoniului Mondial - Centrul Istoric Sighișoara - cod 902 - 1999

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 22.866/16.07.2025 și la Consiliul Local Sighișoara cu nr. 23.683/23.07.2025, de referatul de aprobare, înregistrat cu nr. 22.865/16.07.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Ținând cont de prevederile art. 4ˆ1 din O.G. nr. 47/2000 privind stabilirea unor măsuri de protecţie şi gestiune a bunurilor de patrimoniu cultural înscrise în Lista patrimoniului mondial, a acelora incluse în Lista indicativă a României pentru Lista patrimoniului mondial, precum şi a zonelor de protecţie ale acestora, cu modificările și completările ulterioare;


În considerarea prevederilor art. 2 alin. (1) și alin. (5) din Regulamentul de organizare și funcționare şi componenţa comitetelor de organizare UNESCO, aprobat prin Hotărârea Guvernului nr. 857/2021; 

Având în vedere alegerile pentru autoritățile administrației publice locale desfășurate în data de 09 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;

Ținând cont de prevederile Ordinului Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;

Luând în considerare și Adresa Consiliului Județean Mureș cu nr. 22.256/20.06.2025, înregistrată la Municipiul Sighișoara cu nr. 20.408/24.06.2025, prin care este solicitată desemnarea unui nou reprezentant al Consiliului Local Sighișoara în acest organism de lucru;

Având în vedere că este necesară desemnarea, prin hotărâre a Consiliului Local, a unui nou reprezentant al Consiliului Local al Municipiului Sighișoara în Comitetul de Organizare UNESCO pentru monumentul istoric din județul Mureș înscris în Lista Patrimoniului Mondial - Centrul Istoric Sighișoara - cod 902 - 1999, în vederea continuării activității ce trebuie desfășurată în vederea coordonării sitului UNESCO de la Sighișoara; 
Având în vedere Raportul de specialitate al Compartimentului Reabilitări Clădiri Istorice și Patrimoniu UNESCO – Direcția Arhitect Șef, înregistrat cu nr. 22.864/16.07.2025, prin care se propune desemnarea unui nou reprezentant al Consiliului Local Sighișoara în Comitetul de organizare UNESCO pentru monumentul istoric din județul Mureș înscris în Lista Patrimoniului Mondial - Centrul Istoric Sighișoara - cod 902 - 1999;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”a” și lit. “d”, alin. (7) lit. ”j” și alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

                                                         H O T Ă R Ă Ş T E:


Art. 1. La nivelul U.A.T. Municipiul Sighișoara se desemnează ca reprezentant al Consiliului Local Sighișoara în Comitetul de organizare UNESCO pentru monumentul istoric din județul Mureș înscris în Lista Patrimoniului Mondial - Centrul Istoric Sighișoara - cod 902 - 1999, domnul consilier local Călugăr Andrei - Robert.


 Art. 2. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Arhitect Șef și Compartimentul Reabilitări Clădiri Istorice și Patrimoniu UNESCO – Direcția Arhitect Șef din cadrul Municipiului Sighișoara, precum și persoana desemnată potrivit art. 1.

Art. 3. Prin grija Secretarului General al Municipiului Sighişoara, doamna Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş și Consiliului Județean Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  1 ex. Compartimentul Reabilitări Clădiri Istorice și Patrimoniu UNESCO – Direcția Arhitect Șef;

  1 ex. Consiliul Județean Mureș;

  1 ex. domnul consilier local Călugăr Andrei - Robert.

10 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 153/31.07.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


